
  PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,
DE DISCIPLINĂ ŞI IMUNITĂŢI
	
	                             Bucureşti, 10 februarie 2015
                             Nr. 4c-11/60/03.02.2015


  







                   Pl-x 533/2014
       AVIZ
       asupra

 propunerii legislative pentru modificarea art.35 alin.(2) din Legea nr.384 din 10 octombrie 2006 privind statutul soldaţilor şi gradaţilor profesionişti, cu modificările şi completările ulterioare
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea art.35 alin.(2) din Legea nr.384 din 10 octombrie 2006 privind statutul soldaţilor şi gradaţilor profesionişti, cu modificările şi completările ulterioare, trimisă cu adresa nr. Pl-x 533 din 2 februarie 2015, înregistrată cu nr.4c-11/60 din 3 februarie 2015.
Camera Deputaţilor este primă Cameră sesizată, conform dispoziţiilor art. 75 alin.(1) din Constituţia României, republicată şi ale art.92 alin.(8) pct.2 din Regulamentul Camerei Deputaţilor, republicat, cu modificările şi completările ulterioare.
Iniţiativa legislativă are ca obiect de reglementare modificarea art.35 alin.(2) din Legea nr.384 din 10 octombrie 2006 privind statutul soldaţilor şi gradaţilor profesionişti, cu modificările şi completările ulterioare, în sensul majorării limitei maxime de vârstă până la care soldaţii sau gradaţii profesionişti pot fi menţinuţi în activitate, de la 50 la 55 de ani.
Potrivit prevederilor art. 61 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din data de 10 februarie 2015.

Membrii comisiei au examinat propunerea legislativă supusă avizării, expunerea de motive, punctul de vedere al Guvernului României, transmis prin adresa cu nr.75 din 22 ianuarie 2015, conform căruia Guvernul susţine adoptarea iniţiativei legislative şi avizul favorabil cu observaţii şi propuneri al Consiliului Legislativ, aviz transmis prin adresa cu nr.1385 din 17 decembrie 2014.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a iniţiativei legislative. 
În raport de obiectul şi conţinutul reglementării, propunerea legislativă face parte din categoria legilor organice, fiind incidente dispoziţiile art.118 alin. (2) din Constituţia României, republicată.

                            VICEPREŞEDINTE,                          

        SECRETAR,

                      CIPRIAN NICOLAE NICA                                 GABRIEL ANDRONACHE

Consilier parlamentar,





Şef serviciu,


               
Rodica Penescu  

